Madaxweynuhu waxa si gaar ah uga hadlay waajibaadka qaranka ka saaran ciidanka Booliska iyo ay bulshada waajibka ugu tahay inay Booliska u hibeeyaan haybadda ay xaqa u leeyihiin, isla markaana Boolis ahaan looga baahan yahay inay noqdaan astaan ay kusoo hirtaan cid kasta oo dulmi dareentaa, “Qaranka waxa saaran inuu Booliska ixtiraamo oo uu ka haybadaysto oo uu siiyo waxa adduunyo ka weyn oo ah karaamada uu siiyo, Boolisku waa inuu noqdaa meel lagu soo hirto oo ka jilicsani kusoo cararo, ka daalimka ahna lagu qabto, waxaana aan rajaynayaa in la toosiyo cabashooyin badan oo ka jira rugaha booliska oo ay kamid tahay sida askari booliska Istayshinka joogaa ula dhaqmayo qofka u yimaadda, wax walbana dhaqankaa ka horreeya intaan sharciga la fulin.
